# Francisco Portillo Soler

Francisco Portillo Soler (Màlaga, 13 de juny de 1990) és un futbolista professional andalús que juga com a migcampista atacant.

## Carrera futbolística

Portillo es va formar al planter del Màlaga CF, i va aparèixer amb el primer equip per primer cop la pretemporada 2009 i fou escollit millor jugador del partit a la Peace Cup 2009, en un partit guanyat per 1-0 contra l'Aston Villa FC el 25 de juliol.
Va debutar a La Liga el 24 de gener de 2010, entrant com a suplent de Patrick Mtiliga en una derrota per 0–2 contra el Reial Madrid CF al minut 74 del partit. El 10 d'agost va renovar contracte amb el club fins al juny de 2013.
Després que l'estiu de 2011 el club fitxés Joaquín, Portillo va caure de les convocatòries en la majoria de partits. La seva primera aparició en lliga en la temporada no va arribar fins al 9 d'abril de 2012, en què va jugar els darrers vuit minuts en una victòria per 3−0 a casa contra el Racing de Santander.
El 15 de setembre de 2012, Portillo va marcar el seu primer gol com a professional, amb una bonica voleia en una victòria a casa per 3−1 contra el Llevant UE. Va jugar 38 partits la temporada 2012-13, inclosos vuit en la primera participació en la història del club a la Lliga de Campions de la UEFA.
El 15 de gener de 2015, Portillo fou cedit al Reial Betis de segona divisió fins al juny, amb una clàusula de compra obligatòria si l'equip ascendia. Després de contribuir en 21 partits durant la temporada, va signar amb el club un contracte per tres temporades
El 31 d'agost de 2016, Portillo fou cedit al Getafe CF, de segona divisió, per un any. Després d'assolir la promoció, el club el va fitxar definitivament el 3 de juliol de 2017.
El 22 de juliol de 2021, com a agent lliure, Portillo va signar contracte per dos anys amb la UD Almería de segona divisió. Utilitzat habitualment durant la seva estada a l'equip (i assolint l'ascens a la seva primera temporada a segona divisió), va deixar el club el 14 de juny de 2023 perquè el seu contracte va finalitzar.
El 20 de setembre de 2023, Portillo es va unir al CD Leganés de segona divisió, amb un contracte d'un any.

## Referències

* ↑ Malaga vs Aston Villa Arxivat 2009-07-28 a Wayback Machine.; Goal.com, 25 juliol 2009
* ↑ Ronaldo stars, then sent off Arxivat 2012-07-21 at Archive.is; ESPN Soccernet, 24 gener 2010
* ↑ Portillo seguirá en el Málaga Club de Fútbol hasta la 2012/2013 Arxivat 2011-10-08 a Wayback Machine.; Málaga CF, 10 agost 2010 (castellà)
* ↑ Malaga breeze to win Arxivat 2012-07-23 at Archive.is; ESPN Soccernet, 9 abril 2012
* ↑ «Mágico Saviola, histórico Málaga» (en castellà). Marca, 15-09-2012 [Consulta: 17 setembre 2012].
* ↑ «Málaga CF and Real Betis reach agreement for loan of Portillo to the Green and Whites». Málaga CF, 15-01-2015. [Consulta: 18 gener 2015].
* ↑ «Portillo será bético hasta 2018 si hay ascenso» (en castellà). El Desmarque, 14-01-2015. [Consulta: 24 juny 2015].
* ↑ «Real Betis and Getafe CF reach an agreement for the loan of Portillo». Real Betis, 31-08-2016. Arxivat de l'original el 15 de setembre 2016. [Consulta: 31 agost 2016].
* ↑ «Portillo y Pacheco del Getafe» (en castellà). Getafe CF, 03-07-2017. [Consulta: 6 juliol 2017].
* ↑ «Portillo: top provider of goal assists». UD Almería, 22-07-2021. [Consulta: 31 juliol 2021].
* ↑ «UD Almería thank De la Hoz and Portillo for their professionalism and commitment». UD Almería, 14-06-2023. [Consulta: 14 juny 2023].
* ↑ «El C.D. Leganés refuerza su zona de ataque con la incorporación de Francisco Portillo» (en castellà). CD Leganés, 20-09-2023. [Consulta: 21 setembre 2023].

## Enllaços externs

* Francisco Portillo Soler a BDFutbol
* Fitxa a La Preferente (castellà)
* Francisco Portillo Soler, Fitxa a Soccerway